

REPUBLIKA HRVATSKA

ZADARSKA ŽUPANIJA

OPĆINA STARIGRAD

**Općinsko vijeće**

KLASA:

URBROJ:

Starigrad Paklenica, \_\_. ožujka 2019. godine

Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj: 33/01., 129/05., 109/07., 125/08., 36/09., 150/11., 144/12, 19/13, 137/15 i 123/17), članka 30. Statuta Općine Starigrad (»Službeni glasnik Zadarske županije« broj 3/18 i 8/18) i članka 3. Zakona o plaćama u lokalnoj i područnoj (regionalnoj ) samoupravi (Narodne novine broj 28/10), Općinsko vijeće Općine Starigrad, na 13. sjednici održanoj dana \_\_. ožujka 2019. godine, d o n o s i

**O D L U K U**

**o visini osnovice i koeficijentima za obračun plaće/naknade**

**za dužnosnike Općine Starigrad**

**Članak 1.**

Ovom Odlukom utvrđuje se visina osnovice i koeficijenti za obračun plaće/naknade dužnosnika u Općini Starigrad.

Dužnosnici Općine Starigrad u smislu ove Odluke su:

* općinski načelnik Općine Starigrad
* zamjenik općinskog načelnika Općine Starigrad

**Članak 2.**

Općinski načelnik i njegov zamjenik odlučuju hoće li dužnost na koju su izabrani obavljati profesionalno.

**Članak 3.**

Dužnosnici za vrijeme profesionalnog obavljanja dužnosti primaju plaću za dužnost koju obnašaju i ne smiju primati nikakvu drugu plaću ili naknadu, osim ako je to zakonom izričito propisano.

**Članak 4.**

Plaću općinskog načelnika i njegovog zamjenika čini umnožak koeficijenta i osnovice za obračun plaće, uvećan za 0,5 % za svaku navršenu godinu radnog staža, ukupno najviše za 20 %.

Osnovica za obračun plaće dužnosnika Općine Starigrad utvrđuje se u visini od **4.630,14** kuna bruto.

Koeficijent za obračun plaće općinskog načelnika iznosi **3,39.**

**Članak 5.**

Koeficijent za obračun plaće zamjenika općinskog načelnika može iznositi najviše do 85% koeficijenta općinskog načelnika čiji je zamjenik.

Koeficijent za obračun plaće zamjenika općinskog načelnika iznosi **2,85.**

**Članak 6.**

Dužnosniku koji dužnost na koju je izabran ne obavlja profesionalno, odnosno obavlja bez zasnivanja radnog odnosa, u smislu članka 90. Zakona o lokalnoj i područnoj (regionalnoj) samoupravi, naknada za rad se utvrđuje u visini od najviše 50 % umnoška koeficijenata za obračun plaće odgovarajućeg nositelja dužnosti koji dužnost obavlja profesionalno i osnovice za obračun plaće.

**Članak 7.**

Naknadu za rad zamjenika općinskog načelnika čini umnožak koeficijenta i osnovice za izračun plaće iz članka 4. stavaka 2. ove Odluke.

Koeficijent za obračun naknade iznosi **0,70.**

**Članak 8.**

Dužnosnici ne ostvaruju pravo na naknadu za godišnji odmor i ostale prigodne godišnje naknade ili potpore, jubilarnu nagradu, otpremninu u slučaju odlaska u mirovinu, dar za djecu, plaćeni i neplaćeni dopust, ako i prava proizašla iz prekovremenog rada i rada u dane blagdana, neradne dane propisane zakonom i za rad nedjeljom.

**Članak 9.**

Pojedinačna rješenja o visini plaće odnosno naknade za rad općinskog načelnika i njegovog zamjenika donosi pročelnik Jedinstvenog upravnog odjela.

**Članak 10.**

Stupanjem na snagu ove Odluke prestaje važiti Odluka o osnovici i koeficijentima za obračun plaće/naknade za dužnosnike („Službeni glasnik Zadarske županije“ br. 15/15).

**Članak 11.**

Ova Odluka stupa na snagu osmog dana od dana objave u „Službenom glasniku Zadarske županije“ .

Predsjednik

Marko Marasović, dipl. ing. građ.